Cuneiform Tablet BIN 4 233 (NBC 3736)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma ma-num-ba-lúm-a-šur-ma na-áš-pá-ar-ta-kà ša DUMU a-šùr-DUG DUMU ki-ki-i ub-lá-ni bur-a-šur a-ḫu-kà ú-ša-áš-me-ma um-ma a-na-ku-ma a-dí ma-lá ú šé-ni-šu té-er-tí a-ḫi-kà a-dí a-lá-ki-kà i-li-kam a-li-ik-ma iš-tí a-ḫi-kà na-me-er um-ma šu-ut-ma a-šùr-DUG iš-tù ša-lá-tí-wa-ar i-lá-kam-ma iš-tí-šu a-na kà-ni-iš a-lá-ak a-mu-tám ša a-šu-mì {d}IŠKUR-ba-ni kà-ru-um a-na-kam iṣ-bu-tù a-na DUMU ib-ni-{d}IŠKUR a-na tù-ùḫ-pì-a áš-ta-pár i-lá-kam-ma KI kà-ri-im e-na-na-tim e-ri-iš-ma té-er-tí-kà za-ku-tum i-lá-kà-ma ší-im TÚG.ḪI-tí-kà iš-tí-a